છેલ્લા એક સપ્તાહથી રાજકોટમાં પીવાનું પાણી દૂષિત આવતું હોવાની ફરિયાદ વધી ગઇ છે. નર્મદાનું શટડાઉન બાદ દૂષિત પાણી આવી રહ્યું છે. વોર્ડ નં.2, 3 અને 13માં દૂષિત પાણી આવતું હોવાની ફરિયાદ ઊઠી છે. કોંગ્રેસના કોર્પોરેટરે રજૂઆત કરતા જણાવ્યું હતું કે, મનપામાં તગડો પગાર લેતા ઇજનેરોની ફોજ છે અને લાખો રૂપિયાના ખર્ચે ફિલ્ટર પ્લાન્ટ પાણી શુધ્ધિકરણનો કોન્ટ્રાક્ટ આપવામાં આવે છે. આમ છતાં શહેરને શુધ્ધ પાણી મળતું નથી.